=== Slaget på Reden ===
Efter nogle andre togter i [[1799]] og [[1800]] blev Harboe ved [[Englandskrigene|fjendtlighedernes]] udbrud [[1801]] ansat som chef for [[orlogsskib]]et ''Sjælland'', henhørende under den af [[Olfert Fischer]] kommanderede flydende defension på [[Københavns Red]]; han deltog med hæder i [[Slaget på Reden|slaget]] [[2. april]], kæmpede tappert mod de to engelske [[linjeskib]]e ''Defiance'' og ''Ganges'', men måtte til sidst give tabt, efter at 180 mand var dræbt eller såret og skibet dertil yderst forskudt. Efter forgæves at have prøvet på at frelse ''Sjælland'' ved at kappe tovene og drive nord efter måtte han omsider stryge flaget; omtrent samtidig ophørte imidlertid slaget, og Harboe, der stadig havde haft sin [[vimpel]] vajende, nægtede da at overgive sig. I nattens løb blev de sårede bragt i land, kanonerne fornaglede og krudtet kastet over bord; da englænderne den påfølgende morgen kom tilbage for at sætte sig i besiddelse af skibet, forlod Harboe dette og bragte lykkelig hele besætningen ind til [[Trekroner Fort|Trekroner]]. Ved sin kække optræden havde han i den grad vundet sit mandskabs hengivenhed, at det senere på dagen samledes uden for hans bolig og gav ham et rungende hurra. Efter på ny at have været beskæftiget nogle år ved søopmålingen udnævntes han [[1810]] til indrulleringschef og overlods i [[Hertugdømmet Slesvig|Slesvig]], hvor hans dådrige liv endtes ved et [[Apopleksi|apoplektisk]] anfald 29. september 1811.
Personbillede_savnes Historie